306 NOVUM ORGANUM. 



disponi et alterari ; eo magis, quod requiratur medium qualifi- 

 cntuin ad deferendam operationem talem. At magnetica ilia 

 sive coitiva virtus admittit media tanquam adiaphora, nee im- 

 peditur virtus in omnigeno medio. Quod si nil rei habeat 

 virtus ilia aut actio cum corpore medio, sequitur quod sit virtus 

 aut actio naturalis ad tempus nonnullum et in loco nonnullo 

 subsistens sine corpore ; cum neque subsistat in corporibus ter- 

 minantibus, nee in mediis. Quare actio magnetica poterit esse 

 Jnstantia Divortii circa naturam corpoream et actionem natu- 

 ralem. Cui hoc adjici potest tanquam corollarium aut lucrum 

 non praetermittendum : viz. quod etiam secundum sensum philo- 

 sophanti sumi possit probatio l quod sint entia et substantive 

 separatee et incorporeae. Si enim virtus et actio naturalis, 

 emanans a corpore, subsistere possit aliquo tempore et aliquo 

 loco omnino sine corpore; prope est ut possit etiam emanare 

 in origine sua a substantia incorporea. Yidetur enim non 

 minus requiri natura corporea ad actionem naturalem susten- 

 tandam et devehendam, quam ad excitandam aut generandam. 



XXXVIII. 



Sequuntur quinque ordines instantiarum, quas uno vocabulo 

 generali Instantias Lampadis sive Informationis Prima appel- 

 lare consuevimus. Eae sunt quae auxiliantur sensui. Cum 

 enim omnis Interpretatio Naturae incipiat a sensu, atque a sen- 

 suum perceptionibus recta, constanti, et munita via ducat ad 

 perceptiones intellectus, quae sunt notiones verae et axiomata, 

 necesse est ut quanto magis copiosae et exactae fuerint reprae- 

 sentationes sive praebitiones ipsius sensus, tanto omnia cedant 

 facilius et fbelicius. 



Harum autem quinque Instantiarum Lampadis, prlmae robo- 

 rant, ampliant, et rectificant actiones sensus immediatas: se- 

 cundae deducunt non-sensibile ad sensibile 2 ; tertiae indicant 

 processus continuatos sive series earum rerum et motuum quae 

 (ut plurimum) non notantur nisi in exitu aut periodis ; quartae 

 aliquid substituunt sensui in meris destitutionibus ; quintae ex- 

 citant attentionem sensus et advertentiam, atque una limitant 

 subtilitatem rerum. De his autem singulis jam dicendum est. 



XXXIX. 



Inter Praerogativas Instantiarum, ponemus loco decimo sexto 



1 i. e. a proof furnished by merely human philosophy. 



2 t. e. make manifest things which are not directly perceptible, by means of otheri 

 which are. 



